Oficialusis leidinys L 323 , 26/11/1997 p. 0001 - 0004



Tarybos reglamentas (EB) Nr. 2326/97 1997 m. lapkričio 25 d. iš dalies keičiantis Reglamentą (EEB) Nr. 32/82, nustatantį specialių eksporto gražinamųjų išmokų už galvijieną suteikimo sąlygas EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Reglamentu (EB) Nr. 2222/96 [2], ypač į jo 13 ir 12 straipsnius, kadangi Komisijos reglamentas (EEB) Nr. 32/82 [3] su paskutiniais pakeitimais, padarytais Reglamentu (EEB) Nr. 3169/87 [4], nustato specialių galvijienos eksporto grąžinamųjų išmokų skyrimo sąlygas; kadangi prie subrendusių jaučių lengvų skerdenų ir neperskirtų užpakalinių ketvirčių dažnai būna prikibusių tam tikrų subproduktų; kadangi už juos neturi būti skiriamos grąžinamosios išmokos; kadangi dėl to reikėtų numatyti tokių skerdenų ir užpakalinių ketvirčių svorio patikslinimą, kai prie jų būna prikibusios kepenys ir (arba) inkstai; kadangi siekiant aiškumo, reikėtų nustatyti, kad priede minimas sertifikatas, kuris turi būti pateikiamas užbaigiant eksporto muitinės formalumus, užbaigus šiuos formalumus administraciniais kanalais būtų nusiųstas agentūrai, atsakingai už gražinamųjų išmokų mokėjimą; kadangi Komisijos reglamentas (EEB) Nr. 798/80 [5] su paskutiniais pakeitimais, padarytais Reglamentu (EEB) Nr. 471/87 [6], ir (EEB) Nr. 2730/79 [7] su paskutiniais pakeitimais, padarytaisReglamentu (EEB) Nr. 1180/87 [8], buvo panaikinti 1987 m. lapkričio 27 d. Komisijos reglamentu (EEB) Nr. 3665/87, nustatančiu išsamias bendrąsias eksporto gražinamųjų išmokų už žemės ūkio produktus sistemos taikymo taisykles [9] su paskutiniais pakeitimais, padarytais Reglamentu (EB) Nr. 2114/97 [10]; kadangi dėl to minėtame reglamente reikėtų atnaujinti nuorodas į šiuos reglamentus; kadangi, įsigaliojus Urugvajaus raundo susitarimui dėl žemės ūkio, Komisija gali vykdyti kiekio, už kurį suteikiamos specialios grąžinamosios išmokos, monitoringą, naudodama eksporto licencijas; kadangi dėl to galima nutraukti Reglamento (EEB) Nr. 32/82 4a straipsnyje numatytą valstybių narių pranešimų perdavimą; kadangi šiame reglamente numatytos priemonės atitinka Galvijienos vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 32/82 iš dalies keičiamas taip: 1) į 1 straipsnį įrašoma ši 3 dalis: "3. Jei skerdenos ar neperskirti užpakaliniai ketvirčiai pateikiami kartu su kepenimis ir (arba) inkstais, skerdenų svoris sumažinamas: - 5 kg – už kepenis ir inkstus, - 4,5 kg – už kepenis, - 0,5 kg – už inkstus."; 2) 2 straipsnio 2 dalies pirmoji ir antroji pastraipos pakeičiamos taip: "2. Įrodoma pateikiant sertifikatą, kurio pavyzdys yra pateiktas priede, išduotą suinteresuotos šalies prašymu intervencinės agentūros ar kitos šiam tikslui valstybės narės paskirtos institucijos, kurioje gyvūnai buvo paskersti. Dokumentas pateikiamas muitinės įstaigai užbaigiant eksporto muitinės formalumus ir, užbaigus šiuos formalumus, administraciniais kanalais siunčiamas agentūrai, atsakingai už gražinamųjų išmokų mokėjimą. Šie formalumai užbaigiami valstybėje narėje, kurioje gyvūnai buvo paskersti. Tačiau, jei produktams taikoma Tarybos reglamento (EEB) Nr. 565/80 [11] 5 straipsnyje minima tvarka, pirmesnėje pastraipoje minimas sertifikatas turi būti pateiktas muitinės įstaigai užbaigiant Komisijos reglamento (EEB) Nr. 3665/87 [**] OL L 351, 1987 12 14, p. 1. 25 straipsnio 2 dalyje minimus muitinės formalumus. Nepaisant to reglamento, Reglamento (EEB) Nr. 3665/87 28 straipsnio 4 dalies b, c ir d punktuose minimos operacijos neleidžiamos, kai taikoma ši pastraipa."; 3) 3 straipsnio antrojoje pastraipoje "Reglamento (EEB) Nr. 2730/79 5 straipsnyje" pakeičiama "Reglamento (EEB) Nr. 3665/87 34 straipsnyje"; 4) 4a straipsnis išbraukiamas; 5) priedas pakeičiamas šio reglamento priedu. 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1997 m. lapkričio 25 d. Komisijos vardu Franz Fischler Komisijos narys [1] OL L 148, 1968 6 28, p. 24. [2] OL L 296, 1996 11 21, p. 50. [3] OL L 4, 1982 1 8, p. 11. [4] OL L 301, 1987 10 24, p. 21. [5] OL L 87, 1980 4 1, p. 42. [6] OL L 48, 1987 2 17, p. 10. [7] OL L 317, 1979 12 12, p. 1. [8] OL L 113, 1987 4 30, p. 27. [9] OL L 351, 1987 12 14, p. 1. [10] OL L 295, 1997 10 29, p. 3. [11] OL L 62, 1980 3 7, p. 5. -------------------------------------------------- PRIEDAS +++++ TIFF +++++ --------------------------------------------------